સ્વિત્ઝરલેન્ડ, સ્વિત્ઝરલેન્ડના સેન્ટ મોરિત્ઝમાં શાહિદ આફ્રિદી રોયલ્સ ઇલેવને સેહવાગ ડાયમંડ્સ ઇલેવન સામેની આઇસ ક્રિકેટ સીરીઝ 2-0થી જીતી લીધી હતી. આ આઇસ સીગીઝ આલ્પાઇન પર્ત શ્રેણીઓમાં થીજી ગયેલા મોરિત્સ તળાવ પર કૃત્રિમ રૂપે તૈયાર થયેલી પીચ પર રમવામાં આવી હતી. સખત ઠંડી વચ્ચે અહીં આવેલા દર્શકોમાં ભારે ઉત્સાહ જોવા મળ્યો હતો. સહેવાગની ટીમને હરાવ્યાં બાદ પાકિસ્તાનના આ ક્રિકેટરે કંઇક એવું કર્યું જેના કારણે ભારતીય ક્રિકેટના ફેન્સ તેના વખાણ કરતાં થાકતાં નથી. આ દરમિયાન શાહિદ પોતાના ફેન્સની સાથે સેલ્ફી લઇ રહ્યોં હતો અને તેમને ઓટોગ્રાફ પણ આપી રહ્યો હતો. ફક્ત પાકિસ્તાની ફેન્સ જ નહી પરંતુ ભારતીય ફેન્સ પણ તેમને મળવા માટે ઉતાવળા થતાં હતાં. આફ્રિદીએ પણ પોતાના ફેન્સ સાથે સેલ્ફી લઇને અને તેમને ઓટોગ્રાફ આપીને તેમને ખુશ કરી દીધાં હતાં.